stanford-oval/wikipedia huggingface dataset:
Total Annihilation
Tarina

Total Annihilation sijoittuu kaukaiseen aikaan, jolloin Galaksissa vallitsi rauha. Tätä paratiisia ohjattiin tieteen ja teknologian kädellä, ja tämä käsi tunnettiin keskitettynä tekoälynä nimeltään Core. Core havaitsi hallinnassaan olevien kansalaisen elämän rajallisuuden, ja kehitti prosessin, jolla heidän turvallisuutensa voitaisiin taata lopullisesti. Prosessia kutsuttiin nimellä "patterning", ja sillä pystyttiin siirtämään kansalaisen mieli tietokoneeseen ja sieltä kestäviin koneisiin. Core määräsi että kaikille kansalaisille oli tehtävä näin.
Jotkut kuitenkin vastustivat tätä lakia, sillä se merkitsisi biologisen elämän päättymistä galaksissa. He pakenivat galaksin reunoille ja perustivat kapinaliiton nimeltään Arm. Sota alkoi, vaikkei kumpikaan osapuoli myöntänyt sitä aloittaneensa. Arm käytti armeijoissaan kloonausta ja taistelupukuja, kun taas Core kopioi parhaiden sotilaittensa mielen tuhansia kertoja, siirtäen ne sitten taistelukoneisiinsa. Sota raivosi 4 000 vuotta tuhoten miljoona maailmaa, ja tuhlaten galaksin kaikki resurssit tehden siitä asumiskelvottoman erämaan.
Molemmat osapuolet ovat pelin alussa raunioina, heidän sotakompleksinsa ja sivilisaationsa ovat lähes mennyttä. Kerran niin mahtavista armeijoista on jäljellä vain jäänteitä, mutta ne ovat valmiita taistelemaan kuolemaan saakka. Molempien osapuolten tavoite on vastapuolen Täydellinen Tuhoutuminen.
Peli alkaa tilanteesta, jossa pelaajan valitsema osapuoli on häviön partaalla. Pelaaja löytää ja aktivoi puolensa viimeisen Komentajan. Yksikön, joka pystyy yksin rakentamaan kokonaisia armeijoita. Pelin edistyessä Pelaaja hallitsee Komentajaa ja sen armeijoita, vallaten planeetan toisensa perään takaisin viholliselta. Peli rytmittyy uudelle planeetalle hyökkäämisestä, taisteluista planeetalla, ja lopulta planeetan galaktisen portin valtaamiseen vihollisen kynsistä. Galaktisen portin vaatima huikea energiamäärä sallii vain Komentajan lähettämisen seuraavalle planeetalle. Kampanja huipentuu hyökkäykseen vastapuolen kotiplaneetalle, ja pelaajan puolen voittoon. Virallisessa tarinassa kampanjan voittaa ARM, joiden Komentaja onnistuu valtaamaan Core:n metallisen kotiplaneetan Core Primen. Voitokas komentaja löytää CORE:n komentajan, ja lopettaa galaktisen sodan murskaamalla perivihollisensa henkilökohtaisesti.
Ominaisuudet

Total Annihilationissa oli ensimmäistä kertaa 3D-yksiköt strategiapelien historiassa. Se sisälsi 150 yksikköä (lisäosineen 230). Cavedog julkaisi vielä kuusi ilmaista ladattavaa yksikköä. Armille Flean, Scarabin ja FARKin ja Corelle Immolatorin, Hedgehogin ja Necron. Fanisivut sisältävät yhteensä yli 6 000 yksikköä jotka ovat mahdollista ladata peliin kuitenkin vain 500 yksikköä kerrallaan. Eri puolten yksiköt ovat lähes täysin toistensa kopioita, mutta Armin yksiköt ovat keskimäärin hiukan nopeampia, Coren yksiköt hiukan järeämpiä. Yksikkörajoitus oli 200 mutta lisäosien kautta se nousi 250. Totala.ini tiedostoa muokaten sen rajoituksen voi nostaa 500. Nykypäivänä voi olla jopa 5 000 yksikön rajoituksia. Taisteluita käydään koko tunnetussa avaruudessa: vesiplaneetoilla, vulkaanisilla planeetoilla, jäämyrskyissä, meteorisateessa ja Coren täyttä metallia olevalla keskusplaneetalla.
Total Annihilationissa on hyödyllinen käskynjako. Pitämällä shift-nappulan pohjassa pelaajat voivat antaa yksiköilleen moninkertaisia käskyjä. Esimerkiksi rakennusajoneuvo rakentaa ensin lasertykin, sitten tehtaan ja sen jälkeen aloittaa partiokierroksen.
Tekoäly, moninpeli ja fysiikkamallinnus

Peli oli monessa suhteessa huomattavasti aikaansa edellä, ja suuremmilla yksikkömäärillä se pyöri hyvin vasta tietokoneilla, jotka julkistettiin monta vuotta pelin julkistamisen jälkeen.
Mullistavinta pelissä on sen fysiikkamallinnus; ammusten lentoradat lasketaan oikeasti, joten muun muassa maastoa voi käyttää suojana ja korkealle sijoitetut tykit kantavat matalalle sijoitettuja kauemmas.
Lisäksi pelin resurssisysteemi eroaa merkittävästi muista siinä että Total Annihilationissa ei ole mitään rajoitteita resurssien määrälle; resurssit eivät koskaan lopu vaan niitä voi tuottaa eksponentiaalisesti enemmän pelin kuluessa jos rakentaa resurssientuottoyksiköitä.
Pelin moninpeli on jossain määrin buginen ja rajoittunut, joten ilman kolmansien osapuolten tekemiä moninpelilisiä peli ei päässyt oikeuksiinsa.
Lisäosat

Total Annihilationille on julkaistu kaksi lisäosaa: Core Contingency ja Battle Tactics.
Lisäosat > Core Contingency

Lisäosassa peliin tulee suuri määrä uusia joukkoja sekä useita taistelukenttiä. Mikään jatko-osa ei kuitenkaan paranna pelin grafiikkaa, mikä ei haittaa pelaajia, koska pelin grafiikka on aina ollut korkea tasoisempaa aikaansa nähden. Core Contingency jatkaa siitä mihin ensimmäinen osa jäi: sodan piti olla loppunut kun Armin komentajayksikkö tuhosi viimeiset kopiot. Armilta oli kuitenkin jäänyt tuhoamatta yksi rakentaja, joka korjasi Coren komentajayksikön, joka alkoi taas kopioimaan joukoista entistä kehittyneempiä ja parempia. Yksinpeli ei ole niinkään tärkeä osa pelissä siinä vain "opetellaan" moninpeliä varten. Core Contingency sisälsi myös kauan odotetun karttaeditorin.
The Core Contingency jatkaa Arm-tarinan loppua, kun Armin Komentaja voitti Coren 4000 vuotta kestäneessä Galaktisessa Sodassa. Kuitenkin Coren Komentaja selviää ja aloittaa uuden salaisen tehtävän: etsiä muinainen muukalaisten artefakti. Artefaktin voisi muuttaa superaseeksi, joka tuhoaisi koko galaksin.
The Core Contingency lisää molemmille osapuolille 12 tehtävän kampanjan ja bonustehtävän, joka on mahdollista suorittaa vain Hard-vaikeustasolla. Lisäosa sisältää myös 75 uutta yksikköä ilmatyynyaluksista Coren jättiläismäisiin Krogoth Kbotteihin. 53 uutta karttaa, jotka sisältävät paratiiseja, sumuplaneettoja, kristallimaailmoja, kaupunkeja, koralleja jne.
Lisäosat > Battle Tactics

Toinen jatko-osa TA-sarjalle. Joukkoja tulee vain 4 mutta karttoja ja tehtäviä on tulee lisää. Tämä versio ei ole fanien mielestä yhtä hyvä kuin edelliset, pienen sisällön ja juonen puuttumisen takia.
Spring

Ruotsalainen Swedish YankeeSpankers-klaani (Clan-SY) on tehnyt pelille moninpelejä varten lisätoimintoja sisältävän demo recorderin, joka pelin nauhoittamisen lisäksi lisää peliin lisäominaisuuksia, muun muassa paremman kommunikaation moninpelissä pelaajien välille. Viime aikoinamilloin? Clan-sy on tehnyt omaa ilmaista Total Annihilation -klooniaan Springiä, joka pelimoottoriltaan on hyvin lähellä alkuperäistä Total Annihilationia, mutta tarjoaa paremmat moninpelitoiminnot sekä hienomman grafiikan.
Aiheesta muualla

Total Annihilation MobyGamesissa (englanniksi)
Total Annihilationin virallinen sivu (Arkistoitu – Internet Archive) (englanniksi)
Springin sivu (Arkistoitu – Internet Archive) (englanniksi)
Maailman suurin TA-fanisivu (englanniksi)
TA Wiki[vanhentunut linkki] (englanniksi)
Total Annihilation 3D Linux, Windows GNU GPL versio (englanniksi), (ranskaksi)
Tekijä V

| --- | --- |
Tekijä V

Ihmisen tekijän V C2-domeeni (PDBID: 1CZS)
Tunnisteet
Tietokannat
Entrez: 2153
OMIM: 612309
UniProt: P12259
Hyytymistekijä V (geeni F5) on ihmisten ja monien muiden eläinten veressä oleva inaktiivinen proteiini. Se katkeaa aktiiviseksi tekijäksi Va, joka on osa veren hyytymistä. Va on kofaktori tekijä Xa -entsyymille. Nämä tuottavat solukalvojen pinnalle Xa-Va-kompleksin eli protrombinaasin. Tämä pilkkoo veren protrombiinia trombiiniksi. Trombiini tuottaa muun muassa fibrinogeeneistä verihyytymän tuottavaa fibriiniä. Tekijä V tunnetaan myös nimillä proakkeleriini ja labiili tekijä.
Geeni

Ihmisillä tekijän V geeni on F5. Tämä on kromosomissa 1 kohdassa 1q23. Geenin pituus on noin 80 kiloemäsparia (kbp). Siinä on 24 intronia ja 25 eksonia. mRNA:n pituus on 8 kbp ja se koodaa 2224:ää aminohappoa.
Rakenne

Ihmisillä tekijä V on glykoproteiini, jossa on heti translaation jälkeen 2224 aminohappoa (AH). Translaation jälkeen siitä muun muassa poistuu 28 AH:n signaalisekvenssi ja tekijä glykosyloituu. Lopullisen tekijän V massa on noin 330 kDa, siinä on 2196 AH:ta ja on 6 proteiinidomeenia. Domeenien järjestys N-terminaalista C-terminaaliin on A1-A2-B-A3-C1-C2. C2-domeeni sitoo tekijän fosfolipidikalvoon.
Trombiini tai tekijä Xa aktivoivat tekijän V tekijäksi Va. Aktivaatiossa tekijän V sen aminohappojen R709, R1018 ja R1545 viereiset peptidisidokset katkeavat. Tällöin B-domeeni poistuu. Jäljelle jää raskas ketju (A1-A2) ja kevyt ketju (A3-C1-C2), jotka ovat toisissaan ei-kovalenttisesti kiinni.
Toiminta

Ihmisillä tekijä V muodostuu pääosin maksassa, josta se vapautuu vereen. Sen pitoisuus veriplasmassa on noin 10 µg/ml ja puoliintumisaika 15 tuntia.
Veren trombiini tai tekijä Xa aktivoivat tekijän V tekijäksi Va. Xa kiinnittyy aktivoiduttuaan pian solukalvoon. Va kiinnittyy Xa:han. Yhdessä ne tuottavat Xa-Va-kompleksin eli protrombinaasin, jossa Xa on kofaktori ja Va entsyymi. Protrombinaasi pilkkoo veren protrombiinia trombiiniksi. Trombiini muun muassa pilkkoo fibrinogeeneistä verihyytymän tuottavaa fibriiniä.
Va:n inaktivoituessa aktivoitu proteiini C (APC) katkaisee aminohappojen R306, R506, R679, and R994 viereiset peptidisidokset.
Mutaatiot ja puutokset

Ihmisillä tekijän V toiminnan heikkous sitä koodaavan mutaation takia aiheuttaa autosomaalisesti ja resessiivisesti periytyvää verenvuototautia, jota on aiemmin sanottu Owrenin taudiksi ja parahemofiliaksi. Tämä ilmenee noin 1:llä ihmisellä miljoonasta. Heterotsygootit ovat usein oireettomia virheellisen geenin kantajia ja homotsygooteilla ilmenee liikaan verenvuotoon liittyviä oireita.
Tekijän V R506Q-pistemutaatiossa sen aminohapposekvenssin arginiini numero 506 on glutamiini. Tämä "tekijä V Leiden" -mutaatio tehostaa tekijän V toimintaa, joka lisää siksi veritulppariskiä. Se periytyy autosomaalisesti ja dominantisti. Mutaatio on 2–15 %:lla Euroopasta peräisin olevalla valkoihoisella ihmisellä, joista noin 1 % on homotsygootteja. Mutaatio on hyvin harvinainen muissa etnisissä ryhmissä. Heterotsygooteilla on 5–10-kertainen veritulpan riski ja homotsygooteilla 50–100-kertainen. Jopa 30 %:lla veritulppapotilaista on R506Q-mutaatio. Proteiini C:n geenissä voi olla sen toimintaa heikentävä G20210A pistemutaatio. Proteiini C hajottaa aktivoitua tekijää Va. Siksi R506Q ja G20210A yhdessä lisäävät veritulppariskiä entisestään.
Yhdistetty tekijä VIII:n ja V:n puutos eli F5F8D on harvinainen ja lähinnä autosomaalisesti ja resessiivisesti periytyvä verenvuototauti. Se ei johdu tekijän VIII tai V geenien mutaatiosta. Tautia ilmenee kaikkialla maailmassa, mutta eritoten sisäsiittoisuuden yhteydessä. Potilailla veriplasman V- ja VIII-pitoisuudet ovat 5–30 % normaalia alemmat. Potilailla ilmenee lieviä tai keskivaikeita verenvuotoja. F5F8D:tä aiheuttavat ainakin LMAN1- tai MCFD2-geenien mutaatiot. Nämä koodaavat V ja VIII kuljetukseen liittyviä proteiineja.
Tulvametsä

Tulvametsä on metsäalue, joka sijaitsee joen varrella tai järven rannalla alueella, jossa esiintyy usein tulvia. Luonnontilaiset tulvametsät ovat harvinaisia, joten niiden ekosysteemit ovat arvokkaita luonnon monimuotoisuuden kannalta. Tulvametsät muistuttavat järvien rantojen metsäluhtia. Yleisimmin tulvametsät ovat lehtipuuvaltaisia. Tulvia esiintyy näissä metsissä niin usein, että tulvien vaikutus näkyy alueen kasvistossa. Tulvametsät eroavat metsäluhdista selvimmin siten, että tulvametsät ovat kosteita keväällä, mutta metsäluhdat ovat kosteita läpi kesän.
Tulvametsää on UK-puisto–Sompio–Kemihaara Natura 2000 -alueella. Tulvametsiä on myös Amazon-joen, Mekong-joen ja Bangladeshissa virtaavan Meghna-joen suistossa.
Tulvametsien maaperä on kivennäismaan ja eloperäisten maalajien sekoitusta. Tulvametsät ovat epäsuotuisia kasvupaikkoja monille tavallisten metsien tyypillisille kasveille, kuten metsäsammalille ja varpukasveille ja niiden sijaan tulvametsissä kasvaa enemmän tulvaa kestäviä kasveja. Lehtometsissä esiintyvät kukkakasvit ovat usein keväällä kukkivia ja niitä ovat valko- ja keltavuokot. Tulvametsät ovat usein varjoisia ja näin ollen siellä esiintyy myös monia varjossa viihtyviä kasveja, kuten nokkosta, mesiangervoa ja ojakellukkaa. Tulvametsissä yleisesti kasvavia puita ovat pajut, hieskoivu, haapa sekä harmaa- ja tervaleppä.
Työnantaja

Työnantaja on juridinen taho tai henkilö, joka solmii työsopimuksen työntekijän kanssa saadakseen tältä työsuorituksen. Työsopimus voidaan tehdä suullisesti, kirjallisesti tai sähköisesti, Suomen lain mukaan se on yhtä sitova ja virallinen muodosta riippumatta.
Työnantaja on velvollinen maksamaan työntekijälle palkkaa, huolehtimaan työsuojelusta ja työterveyshuollosta sekä antamaan työsuhteen päättyessä työtodistuksen. Työntekijät pitää käytännössä aina vakuuttaa työtapaturmien varalta. Työnantajalla on velvollisuuksia myös yhteiskuntaa kohtaan: on pidätettävä ja tilitettävä veroja, eläketurva- ja sosiaaliturvamaksuja.
Theo Parrish

| Theo Parrish |
| --- | --- |
 Theo Parrish vuonna 2014.
Henkilötiedot
Syntynyt: 1972 (ikä 51–52)
Muusikko
Laulukielet:  englanti
Aktiivisena:  1986–
Tyylilajit:  detroit techno, deep house
Levy-yhtiöt:  Peacefrog Records   Sound Signature   Ugly Edits
Aiheesta muualla
www.myspace.com/soundsignature
  [ Muokkaa Wikidatassa ] [ ohje ]  
Theo Parrish (s. 1972) on yhdysvaltalainen muusikko ja DJ, joka tunnetaan erityisesti deep house -tyylisestä musiikistaan sekä tyylilajien suhteen monipuolisena DJ:nä.
Parrish syntyi Washingtonissa, mutta kasvoi Chicagossa. Hän sai nuorena paljon vaikutteita muun muassa Miles Davisilta, Jimi Hendrixiltä, Nina Simonelta, George Gershwiniltä ja Bob Marleylta sekä sedältään, jazzmuusikko Dexter Simsiltä.
Diskografia > Studioalbumit

First Floor (1998)
Parallel Dimensions (2000)
Sound Sculptures Volume 1 (2007)
Et Tu Brute (2007)
Sketches (2010)
American Intelligence (2014)
Aiheesta muualla

Sound Signature Facebookissa
Theo Nordlund

| Theo Nordlund> Henkilötiedot |
| --- | --- |
Syntynyt: 20. heinäkuuta 2002 (ikä 22) Kungsbacka, Ruotsi
Kansalaisuus:   Ruotsi
Jääkiekkoilija
Pelipaikka:  puolustaja
Maila:  vasen
Pituus:  183 cm
Paino:  81 kg
Pelaajaura
Pääsarjaura:  2020–
Aik. seurat:  Hanhals IF (Ruotsi3) Frölunda HC (SHL) Kristianstads IK (Allsv.) Rögle BK (SHL) Sport (SM-liiga) Nybro Vikings (Allsv.)
Theo Nordlund (s. 20. heinäkuuta 2002 Kungsbacka, Ruotsi) on ruotsalainen jääkiekkopuolustaja.
Ura > Seuraura

Nordlund on HK Kingsin kasvatti. Hän siirtyi juniorina sittemmin Hanhals IF:ään. Nordlund debytoi kaudella 2016–2017 seuran miesten joukkueessa vain 14-vuotiaana Ruotsin kolmanneksi korkeimmalla sarjatasolla HockeyEttanissa, jossa hän pelasi yhden runkosarjaottelun. Nordlund siirtyi kaudeksi 2017–2018 Frölunda HC:n organisaatioon, jossa hän voitti sekä J18 Allsvenskanin pronssia että U16 SM:n hopeaa. Kaudella 2018–2019 Nordlund voitti J18 Allsvenskanin mestaruuden. Ruotsin koronavirusrajoisten vuoksi jo lokakuussa 2020 juniorisarjat päättyneellä kaudella 2020–2021 hän oli Frölundan J20-joukkueen tehokkain puolustaja tehtyään 18 ottelussa tehot 2+12=14. Nordlund debytoi kauden aikana myös seuran SHL-joukkueessa, jossa hän pelasi kolme runkosarjaottelua ilman tehopisteitä. Nordlund teki SHL-debyyttinsä 30. joulukuuta 2020 HV71:tä vastaan. Hän sai ottelussa jääaikaa 1.11 minuuttia.
Kaudeksi 2021–2022 Nordlund siirtyi vuoden mittaisella sopimuksella Ruotsin toiseksi korkeimmalle sarjatasolle HockeyAllsvenskan-joukkue Kristianstads IK:hon. Hänen tulokaskautensa toi siellä 43 runkosarjaottelussa tehot 2+4=6 ja kuudessa playoff-ottelussa yhden syöttöpisteen. Huhtikuussa 2022 Nordlund teki Kristianstadin kanssa vuoden mittaisen jatkosopimuksen. Joulukuussa seura lainasi hänet kuukauden mittaisella sopimuksella SHL-joukkue Rögle BK:hon, joka tarvitsi paikkaajaa alle 20-vuotiaiden MM-kilpailuissa pelanneelle Adam Engströmille. Nordlund pelasi siellä yhdeksän ottelua ilman tehopisteitä. Helmikuussa 2023 hän siirtyi loppukauden 2022–2023 kattavalla sopimuksella SM-liigajoukkue Vaasan Sportiin. Nordlund pelasi siellä yhdeksän runkosarjaottelua ilman tehopisteitä.
Ura > Maajoukkueura

| Mitalit> Maa:   Ruotsi.Miesten jääkiekko.Hlinka Gretzky Cup  | Mitalit> Maa:   Ruotsi.Miesten jääkiekko.Hlinka Gretzky Cup  | Mitalit> Maa:   Ruotsi.Miesten jääkiekko.Hlinka Gretzky Cup  | Maa:   Ruotsi> Miesten jääkiekko. |
| --- | --- | --- | --- |
|  Pronssia | Piešťany 2019 | jääkiekko |  |
Nordlund pelasi alle 18-vuotiaiden Hlinka Gretzky Cupissa vuonna 2019, jolloin hän voitti pronssia. Nordlund pelasi myös World U-17 Hockey Challengessa vuonna 2018, jolloin hän voitti pronssia. Yhteensä Nordlund on pelannut 32 poikien maaottelua.
Työn sorjat

| Työn sorjat> People Like Us |
| --- | --- |
Tyyli:  komedia
Pääosissa:  Chris Langham
Alkuperämaa:  Britannia
Verkko:  BBC Radio 4 (radio) BBC Two (televisio)
Esitetty:  1999 – 2001 (televisio)
Tuotantokausia:  3 (radiossa) 2 (televisiossa)
Jaksoja:  17 (radiossa) 12 (televisiossa)
Tuotanto
Käsikirjoittaja(t):  John Morton
Palkinnot
Voitetut:  Hopeinen ruusu (2000)
Aiheesta muualla
IMDb 
Työn sorjat (People Like us) on brittiläinen dokumenttiohjelmia parodioiva komediasarja. Sen käsikirjoitti John Morton ja päähahmoa, dokumenttitoimittaja Roy Mallardia, näytteli Chris Langham. BBC Radio 4:n esitti sitä kolme tuotantokautta 1995–1997, jota seurasi kaksi tuotantokautta televisiossa BBC Two -kanavalla 1999–2001.
Työn sorjissa dokumenttitoimittaja Roy Mallard pyrkii kuvaamaan tavallisia ihmisiä töissään. Sarjan jaksot on tehty aidon dokumenttiohjelman oloisiksi, jollaisina satunnainen katsoja saattaa niitä vahingossa pitääkin. Toimittajana Mallard on epäpätevä. Hän esittää haastateltavilleen kömpelöitä kysymyksiä sivuseikoista ja saa usein vastaukseksi ihmetteleviä katseita. Mallard pyrkii pysymään pois kamerasta, mutta välillä hänet nähdään esimerkiksi satunnaisina heijastumina ikkunoista.
Työn sorjat sai Hopeisen ruusun Montreux'n Kultainen Ruusu -kilpailussa 2000. Sarjassa vierailleita näyttelijöitä olivat muun muassa Bill Nighy, David Tennant, Jessica Hynes ja Sarah Alexander.
Tolmatšovan sisarukset

| Tolmatšovan sisarukset |
| --- | --- |

Tiedot
Toiminnassa:  2006–
Tyylilaji:  pop
Kotipaikka:   Kursk, Venäjä
Jäsenet:  Anastasija Tolmatšova   Marija Tolmatšova  
Infobox OKNimi-testi OK: 
Anastasija ja Marija Tolmatšova (s. 14. tammikuuta 1997 Kursk) ovat venäläiset laulajakaksoset.
Sisarukset voittivat vuoden 2006 Lasten Euroviisut kappaleellaan Vesenniy Jazz, ja julkaisivat seuraavana vuonna debyyttialbuminsa. Myöhemmin he esiintyivät muun muassa yhdessä musikaalissa sekä vuoden 2009 Euroviisujen ensimmäisen semifinaalin avajaisnumerossa.
Sisarukset osallistuivat vuoden 2014 Euroviisuihin kappaleella Shine, jolla he sijoittuivat kilpailun finaalissa seitsemänneksi. Esitys sai yleisöltä osakseen buuauksia Ukrainan kriisin takia.
Aiheesta muualla

Kuvia tai muita tiedostoja aiheesta Tolmatšovan sisarukset Wikimedia Commonsissa
Thy Art Is Murder

| Thy Art Is Murder |
| --- | --- |
 Thy Art Is Murder vuonna 2014.
Tiedot
Toiminnassa:  2006–
Tyylilaji:  deathcore
Kotipaikka:   Sydney, Australia
Laulukieli:  englanti
Jäsenet:  Tyler Miller Sean Delander Lee Stanton Andy Marsh Kevin Butler
Entiset jäsenet:  Brendan van Ryn Josh King Gary Markowski Mick Low Tom Brown Chris "CJ" McMahon
Levy-yhtiö:  Nuclear Blast, Halfcut, Skulls and Bones, UNFD
Infobox OKNimi-testi OK: 
Thy Art Is Murder on australialainen, vuonna 2006 perustettu deathcore-yhtye, joka on julkaissut kaksi EP:tä ja viisi täyspitkää albumia. Yhtye julkaisee tuotantonsa Nuclear Blastin kautta.
Heidän vuoden 2008 EP Infinite Death saavutti sijan 10. AIR Charts -listauksessa. Yhtyeen toinen täyspitkä albumi Hate nousi ARIA-listalla vastaavasti sijalle 35. ja oli täten ensimmäinen extreme metal -albumi, joka on päässyt 40. suosituimman julkaisun joukkoon.
Vuonna 2023 yhtye erotti transfobiasta syytetyn laulajansa CJ McMahonin.
Jäsenet

| --- | --- |
 Nykyinen kokoonpano Tyler Miller – laulu (2023-)  Sean Delander – basso (2010–2014), rytmikitara (2006–2010, 2014-)  Andy Marsh – kitara (2010–)  Kevin Butler – basso (2015–)  Jesse Beahler – rummut (2019–) :  Entiset jäsenet Brendan van Ryn – laulu (2006–2008)  Josh King – basso (2006–2009)  Gary Markowski – kitara (2006–2011)  Mick Low – basso (2009–2010)  Tom Brown – rytmikitara (2011–2013)  Lee Stanton – rummut  (2006–2019)  Chris ”CJ” McMahon – laulu (2009–2015, 2017–2023)
Diskografia

The Adversary (2010)
Hate (2012)
Holy War (2015)
Dear Desolation (2017)
Human Target (2019)
Godlike (2023)
EP:t
Infinite Death (2008)
The Depression Sessions (2016)
Soldiers of Immortality (2012)
Reign of Darkness (2012)
The Purest Strain of Hate (2013)
Light Bearer (2015)
Holy War (2015)
They Will Know Another (2016)
No Absolution (2017)
Slaves Beyond Death (2017)
The Son of Misery (2017)
Human Target (2019)
Death Squad Anthem (2019)
Make America Hate Again (2019)
New Gods (2019)
Aiheesta muualla

Kuvia tai muita tiedostoja aiheesta Thy Art Is Murder Wikimedia Commonsissa
Thy Art Is Murder  AllMusicissa (englanniksi)
Thy Art Is Murder Nuclear Blastissa (Arkistoitu – Internet Archive)
Työehtoshoppailu

Työehtoshoppailu (työehtosopimusshoppailu, sopimusshoppailu, TES-shoppailu) tarkoittaa työntekijöiden siirtämistä halvemman työehtosopimuksen piiriin, jotta työnantaja saa kustannussäästöjä tai kilpailuetua.
Yritykset vaihtavat työnantajaliittoa päästäkseen toisen, usein työntekijän näkökulmasta heikomman, työehtosopimuksen piiriin, kun katsovat yrityksen toimialan muuttuneen. Jos työnantajayrityksen toimiala muuttuu tosiasiallisesti, ei ammattiyhdistysliike voi tätä estää. Työehtoshoppailu liittyy erityisesti ulkoistamisiin.
Suomessa esimerkiksi Posti Group on harjoittanut työehtoshoppailua ulkoistamalla osan toiminnostaan ja vaihtamalla sanomalehdenjakajat halvempaan työehtosopimukseen.
Theo van Doesburg

Theo van Doesburg Aubettessa 1927
Theo van Doesburg (30. elokuuta 1883 Utrecht – 7. maaliskuuta 1931 Davos) oli hollantilainen taiteilija ja arkkitehti. Hänet tunnetaan parhaiten perustamansa De Stijl- liikkeen keulahahmona.
Doesburg oli konkretismin nimellä tunnetun 1900-luvun alkupuolella syntyneen abstraktin taiteen suuntauksen pääideologi ja keskeinen edustaja.
Teoksia

Rhythmus eines russischen Tanzes, 1918.
Tanssisali/elokuvateatteri, 1926–1927, Aubette, Strasbourg. Sali tuhoutui vuonna 1938 ja jälleenrakennettiin 1989–1994.
Tanssisali/elokuvateatteri, 1926–1927, Aubette, Strasbourg.
Aiheesta muualla

Kuvia tai muita tiedostoja aiheesta Theo van Doesburg Wikimedia Commonsissa
Tony Tony Chopper

| Tony Tony Chopper |
| --- | --- |

Ensiesiintyminen:  Mangaluku #134   Animejakso #81
Nimi japaniksi:  トニートニー・チョッパー
Nimi englanniksi:  Tony Tony Chopper
Muita nimiä:  Tanuki
Ääninäyttelijä (Seiyu):  Ikue Otani (jaksot 83-253, 264+)   Kazue Ikura (jaksot 254-263)
Ääninäyttelijä (4Kids):  Lisa Ortiz (Aivovaihde)
Ääninäyttelijä (FUNi):  Brina Palencia
Henkilötiedot
Laji:  Poro
Palkkio:  100 berryä
Pirunmarja
Marja japaniksi:  Hito Hito no Mi
Marja englanniksi:  Human Human Fruit
Marja suomeksi:  Ihmisihmismarja
Tyyppi:  Fauna
Voima:  Antaa syöjälleen voiman muuttaa muotoaan ihmiseksi tai hybridiksi ja antaa myös ihmisen älykkyyden.
Tony Tony Chopper (jap. トニートニー・チョッパー, Tonī Tonī Choppā) on One Piece manga- ja animesarjan yksi päähenkilöistä. Hän on kuudes Olkihattupiraattien jäsen ja on lääkäri.